Twee vas vir renosterstropery in LimpopoFoto: www.rhinoconservation.org ŉ Polisiewoordvoerder, lt. Kol. Ronel Otto, sê ŉ wildbewaarder op ŉ private wildreservaat het Vrydagoggend omstreeks 9:00 skote gehoor en die polisie in kennis gestel. Sy sê vier verdagtes is op die plaas gevind. Twee van die verdagtes het weggehardloop terwyl die ander twee in hegtenis geneem is. ŉ Renosterhoring, ŉ jaggeweer, twee projektiele en ŉ byl is in hulle besit gevind. Otto sê die twee mans, van Mosambiek en Suid-Afrika, sal na verwagting Maandag in die Hoedspruit landdroshof verskyn. Otto sê die polisie soek steeds na die ander twee verdagtes.